69-oji Oskarų teikimo ceremonija
69-oji Oskarų teikimo ceremonija buvo renginys, skirtas apdovanoti geriausius filmus bei jų kūrėjus už 1996 metus. Ceremonijoje dominavo nepriklausomų kino studijų filmai, finansuojami ne Holivudo, todėl šie apdovanojimai buvo praminti „Nepriklausomų filmų metais“. Keturi iš penkių filmų, nominuotų geriausio metų filmo apdovanojimui, buvo mažo biudžeto filmai. Daugiausiai apdovanojimų laimėjo režisieriaus Antonio Mingelos „Anglas ligonis“. Filmas buvo nominuotas dvylikoje kategorijų, laimėjo devyniose, tarp kurių ir geriausio metų filmo rinkimuose. Tarp kitų apdovanojimus laimėjusių filmų buvo „Fargo“, nominuotas septyniems ir laimėjęs du Oskarus, „Shine“, nominuotas septyniems ir laimėjęs vieną apdovanojimą bei „Džeris Magvairas“, nominuotas penkioms statulėlėms ir laureatu tapęs tik kartą.